Komisijos reglamentas (EB) Nr. 1551/98
1998 m. liepos 17 d.
iš dalies keičiantis Reglamentą (EB) Nr. 293/98, nustatantį operacijų, taikytinų vaisių ir daržovių sektoriaus produktams, perdirbtiems vaisių ir daržovių produktams ir iš dalies gyviems augalams ir gėlininkystės produktams bei tam tikriems EB sutarties II priede išvardytiems produktams įvykdymą
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vieneto ir perskaičiavimo kursų, taikytinų bendroje žemės ūkio politikoje [1], su paskutiniais pakeitimais, padarytais Reglamentu (EB) Nr. 150/95 [2], ir ypač į 6 straipsnio 2 dalį,
kadangi Komisijos reglamentas (EB) Nr. 293/98 [3] nustato operacijų, taikytinų vaisių ir daržovių sektoriaus produktams, perdirbtiems vaisių ir daržovių produktams, įvykdymą;
kadangi 1998 m. liepos 16 d. Komisijos reglamentas (EB) Nr. 1524/98, nustatantis išsamias specialių priemonių šviežiems vaisiams ir daržovėms, augalams ir gėlėms taikymo taisykles Prancūzijos užjūrio departamentuose (PUD) [4], keičia Komisijos reglamentą (EB) Nr. 489/97 [5] ir įgyvendina Tarybos reglamento (EEB) Nr. 3763/91 [6] su paskutiniais pakeitimais, padarytais Reglamentu (EB) Nr. 2598/95 [7], 2 ir 14 straipsniuose atitinkamai nurodytas pagalbos tiekimui ir perdirbimui priemones; kadangi reikia patvirtinti operacijų įvykdymą dėl šių priemonių taikymo ir atitinkamai patikslinti Reglamentą (EB) Nr. 293/98;
kadangi Reglamento (EEB) Nr. 3763/91 2 straipsnyje nurodytam pagalbos tiekimui operacijų įvykdymas yra nustatytas Komisijos reglamento (EB) Nr. 131/92 [8] su paskutiniais pakeitimais, padarytais Reglamentu (EB) Nr. 1736/96 [9], 3 straipsnio 8 dalyje; kadangi norint gauti pagalbą reikia pateikti užstatą; kadangi šio užstato suma yra nurodyta ekiu Reglamento (EB) Nr. 1524/98 3 straipsnio 2 dalyje; kadangi reikia nustatyti, kad operacijos įvyksta tą dieną, kai įteikiamas prašymas gauti pažymėjimą apie pagalbą;
kadangi Reglamento (EEB) Nr. 3763/91 14 straipsnyje nurodyta pagalba teikiama vaisių ir daržovių perdirbimui; kadangi pagalbos mokėjimas perdirbėjams priklauso nuo gamintojui sumokamos minimalios kainos ir perdirbimo kontrakto, kurį sudaro gamintojai ir perdirbėjai; kadangi pagalba mokama už produkcijos kiekį, pristatytą pagal minėtą kontraktą; kadangi turint omenyje, kad yra daug suinteresuotų rinkos dalyvių, atsižvelgiant į Reglamento (EEB) Nr. 3813/92 6 straipsnio 2 dalį ir nukrypstant nuo Komisijos reglamento (EEB) Nr. 1068/93 [10] su paskutiniais pakeitimais, padarytais Reglamentu (EB) Nr. 961/98 [11], 10 straipsnio 2 dalies, reikia nustatyti operacijų įvykdymą žemės ūkio perskaičiavimo kursui kaip pirmąją mėnesio, kai perdirbėjas perima produktus, dieną, kaip tai patvirtina Reglamento (EB) Nr. 1524/98 22 straipsnyje nurodyti patvirtinamieji dokumentai;
kadangi šiame reglamente nurodytas specifinis operacijų įvykdymas atitinka pritaikomumo, panašumo, darnos, pritaikymo praktikoje ir efektyvumo kriterijus, pateikiamus Reglamento (EEB) Nr. 3813/92 6 straipsnio 2 dalies a, b, c ir d pastraipose;
kadangi šiame reglamente numatytos priemonės atitinka Vaisių ir daržovių vadybos komiteto, Iš vaisių ir daržovių pagamintų produktų vadybos komiteto ir Gyvų augalų vadybos komiteto bendrą nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 293/98 14 straipsnis iš dalies keičiamas taip:
1) pastraipos 1, 2, 3 ir 4 atitinkamai sunumeruojamos 2, 3, 4 ir 6;
2) straipsnis papildomas 1 ir 5 pastraipomis:
"1. Operacijos įvykdymas žemės ūkio perskaičiavimo kursui, taikomam Reglamento (EEB) Nr. 1524/98 3 straipsnio 2 dalyje nurodytam užstatui, yra diena, kai įteikiamas prašymas gauti pagalbos suteikimo pažymėjimą."
"5. Operacijos įvykdymas žemės ūkio perskaičiavimo kursui, taikomam Reglamento (EEB) Nr. 3763/91 14 straipsnyje nurodytai pagalbai perdirbimui, yra mėnesio, kai perdirbėjas perima produktus, pirmoji diena, kaip nurodo patvirtinamieji dokumentai, nustatyti Reglamento (EB) Nr. 1524/98 22 straipsnio 2 dalyje.";
3) 2 pastraipoje žodžiai "Reglamento (EB) Nr. 489/97 10 straipsnio 2 dalis" keičiami "Reglamento (EB) Nr. 1524/98 22 straipsnio 2 dalis.";
4) 3 pastraipoje žodžiai "Reglamento (EB) Nr. 489/97 6 straipsnis" keičiami "Reglamento (EB) Nr. 1524/98 9 straipsnis.";
5) 4 pastraipoje žodžiai "Reglamento (EB) Nr. 489/97 7 straipsnis" keičiami "Reglamento (EB) Nr. 1524/98 10 straipsnis."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje dienos.
Jis taikomas nuo 1998 m. liepos 1d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. liepos 17 d.